text: হ্যামিল্টন ওয়ানাসিংহ শ্রীলঙ্কা সেনাবাহিনীর একজন জেনারেল ছিলেন। লেফটেন্যান্ট জেনারেল পদবীতে ওয়ানাসিংহ শ্রীলঙ্কা সেনাবাহিনীর ১১তম প্রধান ছিলেন। ১৯৫৪ সালে সেনাবাহিনী যোগদানকারী ওয়ানাসিংহ ৪১ বছর সেনাবাহিনীতে অত্যন্ত সুনামের সঙ্গে কাজ করেন। তিনি ছিলেন গোলন্দাজ রেজিমেন্টের কর্মকর্তা।
  
  সামরিক কর্মজীবন
  যুক্তরাজ্যের স্যান্ডহার্স্ট সামরিক প্রশিক্ষণ কেন্দ্র থেকে ওয়ানাসিংহ মৌলিক সামরিক প্রশিক্ষণ শেষ করে ১৯৫৪ সালে নিজ মাতৃভূমি শ্রীলঙ্কা সেনাবাহিনীর ৩১ ফিল্ড রেজিমেন্ট আর্টিলারিতে নিয়োগ পান। বিভিন্ন ফিল্ড গোলন্দাজ রেজিমেন্টে বদলী সহ ওয়ানাসিংহ পদাতিক ব্রিগেডের স্টাফ কর্মকর্তা, সেনা সদরে জেনারেল স্টাফ অফিসার - গ্রেড ২ এবং দুটি গোলন্দাজ রেজিমেন্ট এবং একটি গোলন্দাজ ব্রিগেডের অধিনায়কত্ব করেন। ১৯৮২ সালে ব্রিগেডিয়ার পদবীতে তিনি পাকিস্তান থেকে এনডিসি কোর্স করে আসেন, '৮৩ সালে তিনি মেজর-জেনারেল হন এবং ৫ম পদাতিক ডিভিশনের অধিনায়ক হন, এরপর সেনা সদরে চীফ অব জেনারেল স্টাফ এবং আবার ১১তম পদাতিক ডিভিশনের অধিনায়ক হিসেবে বদলী হতে হতে ১৯৮৭ সাল এসে যায়, তিনি আবার সেনা সদরে কোয়ার্টার-মাস্টার জেনারেল হন। ১৯৮৮ সালের ১৬ই আগস্ট তিনি লেঃ জেনারেল হিসেবে শ্রীলঙ্কার সেনাবাহিনী প্রধান নিযুক্ত হন। ১৯৯১ সালের ১৫ই নভেম্বর তিনি চেয়ারম্যান অব দ্যা জয়েন্ট চীফস অব স্টাফ কমিটির পদে বসেন এবং তাকে পূর্ণ জেনারেল পদবী দেওয়া হয়। ১৯৯৫ সালের সেপ্টেম্বরে তিনি সেনাবাহিনী থেকে অবসরে যান।
  
  তথ্যসূত্র
  
  বিষয়শ্রেণী:শ্রীলঙ্কান জেনারেল
  বিষয়শ্রেণী:শ্রীলঙ্কার সেনাপ্রধান
title: হ্যামিল্টন ওয়ানাসিংহ